*Metodiskais materiāls saskaņots ar Viedās administrācijas*

 *un reģionālās attīstības ministriju 13.09.2024.*

**Metodiskais materiāls par rādītāju sasniegšanas pārbaudi Eiropas Savienības kohēzijas politikas programmas 2021.–2027. gadam**

**5.1.1.1. pasākuma "Infrastruktūra uzņēmējdarbības atbalstam" ietvaros**

SATURS

[Saīsinājumi 2](#_Toc177389262)

[Rādītāji – 5.1.1.1. pasākuma rezultāta rādītāji: 2](#_Toc177389263)

[Horizontālie principi, to rādītāji, ikgadējais enerģijas patēriņš: 3](#_Toc177389264)

[1. Vispārīgie jautājumi 5](#_Toc177389265)

[2. Datu uzkrāšana un datu pārbaude 10](#_Toc177389266)

[3. Komersantu skaits 11](#_Toc177389267)

[4. Komersantu nefinanšu investīcijas 11](#_Toc177389268)

[5. Darba algu fonda pieaugums 13](#_Toc177389269)

[6. Rādītāju pārskatu iesniegšana, rādītāju pārbaude un ievade KP VIS 15](#_Toc177389270)

## Saīsinājumi

**5.1.1.1. pasākums** – Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākums "Infrastruktūra uzņēmējdarbības atbalstam";

**MK noteikumi Nr. 55** – Ministru kabineta 16.01.2024. noteikumi Nr. 55 "Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma "Infrastruktūra uzņēmējdarbības atbalstam" īstenošanas noteikumi";

**CFLA** – Centrālā finanšu un līgumu aģentūra;

**ERAF** - Eiropas Reģionālās attīstības fonds;

**FS** – finansējuma saņēmējs;

**KP VIS** – Kohēzijas politikas fondu vadības informācijas sistēma 2021. – 2027. gadam;

**HP VINPI** – Horizontālais princips "Vienlīdzība, iekļaušana, nediskriminācija un pamattiesību ievērošana";

**Komersants** – lielais, vidējais vai mazais komersants bez valsts vai pašvaldību kapitāla daļas, t.sk. individuālais komersants, zemnieku un zvejnieku saimniecība, individuālais uzņēmums, pašnodarbinātais, kas veic saimniecisko darbību, kā arī lauksaimniecības pakalpojumu kooperatīvā sabiedrība un mežsaimniecības pakalpojumu kooperatīvā sabiedrība, kas guvusi labumu no projekta ietvaros veiktajām investīcijām infrastruktūrā;

**CO2** – oglekļa dioksīds;

**AER** - atjaunīgie energoresursi;

**SEG** – siltumnīcefekta gāze;

**Uzņēmējdarbības teritorija** - projekta iesniedzēja noteiktā teritorija (esoša rūpnieciskā teritorija, cita esoša vai jauna uzņēmējdarbības attīstības teritorija), kurā atrodas komersanti, kuri projektā sniedz rezultāta rādītājus;

**VARAM** – Viedās administrācijas un reģionālās attīstības ministrija;

**VID** – Valsts ieņēmumu dienests;

**VSAOI** – valsts sociālās apdrošināšanas obligātās iemaksas.

## Rādītāji – 5.1.1.1. pasākuma rezultāta rādītāji:

* **komersantu skaits** – "Komersanti, kas gūst labumu no attīstītās publiskās infrastruktūras" (r. 5.1.1.a.);
* **komersantu nefinanšu investīcijas** (*euro*) – "Privātās nefinanšu investīcijas nemateriālajos ieguldījumos un pamatlīdzekļos" (r. 5.1.1.c);
* **darba algu fonda pieaugums** (*euro*) - "Darba algu fonda pieaugums privātajos komersantos" (r. 5.1.1.b).

## Horizontālie principi, to rādītāji, ikgadējais enerģijas patēriņš:

HP VINPI radītāji, atbilstoši Labklājības ministrijas sadarbībā ar Tieslietu ministriju sagatavoto vadlīniju horizontālā principa "Vienlīdzība, iekļaušana, nediskriminācija un pamattiesību ievērošana" īstenošanai un uzraudzībai (2021-2027)[[1]](#footnote-2) 4. pielikumam “Horizontālā principa „Vienlīdzība, iekļaušana, nediskriminācija un pamattiesību ievērošana” rādītāji”:

* **vides un informācijas pieejamība** - "Objektu skaits, kuros ar ERAF ieguldījumiem ir nodrošināta vides un informācijas pieejamība" (VINPI\_12);
* **konsultatīva rakstura pasākumi** – "Konsultatīva rakstura pasākumi par būvētās vides, IT risinājumu, IT tehnoloģiju piekļūstamību personām ar dažādiem funkcionāliem traucējumiem (piemēram, vides piekļūstamības ekspertu konsultācijas būvprojekta izstrādes un pabeigšanas posmā)" (VINPI\_18).

FS ir pienākums sniegt informāciju CFLA par sasniegto HP VINPI rādītāju atbilstoši projekta iesniegumā paredzētajam, **iesniedzot noslēguma maksājuma pieprasījumu** par visu projekta periodu.

Ierobežota projekta iesnieguma atlases (1.kārta) projektu ietvaros minimālā prasība ir nodrošināt vismaz trīs HP VINPI vispārīgās darbības, kas aptver tādas jomas, kā projekta vadības un īstenošanas personālu, komunikācijas un vizuālās identitātes pasākumus, publiskos iepirkumus, vismaz trīs specifiskās HP VINPI darbības un **divus HP VINPI rādītājus**.

Atklāta projektu iesniegumu atlases kārtu (2. un 3.kārta) projektu ietvaros minimālā prasība ir nodrošināt vismaz trīs HP VINPI vispārīgās darbības, kas aptver tādas jomas, kā projekta vadības un īstenošanas personālu, komunikācijas un vizuālās identitātes pasākumus un publiskos iepirkumus, vismaz vienu specifisko HP VINPI darbību un **vienu HP VINPI rādītāju**.

Labklājības ministrijas sadarbībā ar Tieslietu ministriju sagatavotajās vadlīnijās horizontālā principa "Vienlīdzība, iekļaušana, nediskriminācija un pamattiesību ievērošana" īstenošanai un uzraudzībai (2021-2027)ir sniegti vispārīgo un specifisko horizontālā principa darbību piemēri, kā arī horizontālā principa koordinācijas un uzraudzības sistēmas apraksts. Savukārt vadlīniju pielikumos ir sniegta koncentrēta informācija par to, kā pārliecināties, vai horizontālais princips un pamattiesības tiek ņemtas vērā un tiek ievērotas visos ES fondu ieviešanas posmos.

**Horizontālie principi (**FS uzkrāj datus par projekta ietekmi uz principu īstenošanu, ievēro tos un **informē CFLA ar noslēguma maksājuma pieprasījumu** par projekta iesniegumā paredzēto aktivitāšu īstenošanu un kā ir nodrošināta atbilstība klimata pārmaiņu mazināšanas un pielāgošanās klimata pārmaiņu aspektiem projekta īstenošanas laikā)**:**

* **klimatdrošināšana -** projektā jānodrošina atbilstība pielāgošanās klimata pārmaiņām aspektiem, piemēram, telpu dzesēšanas un ventilācijas risinājumi, kas nodrošina tādu iekštelpu gaisa apmaiņu un ventilāciju, kas mazina kaitējumu veselībai un novērš ekstremālu gaisa temperatūru maiņu ietekmi uz cilvēku, atbilstoši lietus notekūdeņu sistēmu risinājumi intensīvu nokrišņu gadījumiem vai, kur iespējams, dabā balstīti pretplūdu risinājumi projektā paredzētajā uzņēmējdarbības teritorijā, tai skaitā, notekas, ūdenscaurlaidīgi teritoriju, ietvju segumi, u.c.;
* **energoefektivitāte pirmajā vietā -** projektā paredzēts īstenot aktivitātes, kas nodrošina klimata pārmaiņu mazināšanu, tas ir, SEG emisiju samazināšanu vai CO2 piesaisti, kā arī vai projekts atbilst horizontālā principa noteiktajām prasībām. Piemēram, lai mazinātu SEG – ēkas (būves) pieslēgšana efektīvai centralizētajai siltumapgādes sistēmai, AER tehnoloģiju ieviešana, teritorijas apzaļumošana, "zaļie jumti", "zaļās sienas", citi "zaļie risinājumi";
* **nenodarīt būtisku kaitējumu (turpmāk - NBK)** - NBK principi nosaka konkrētas darbības, kas jānodrošina projektu īstenošanā un kas tiek ņemtas vērā gan projektu iesniegumu vērtēšanas kritērijos, gan projektu īstenošanas uzraudzības laikā. NBK novērtējums paredz, piemēram:
	1. ja projektā plānota neizmantojamas būves, lietošanai bīstamas ēkas vai citu vidi degradējošu objektu nojaukšana, kas saistīta ar teritorijas labiekārtošanu**:**
		+ būvdarbu veicējam ir pienākums noslēgt līgumu ar tādu atkritumu apsaimniekotāju, kas pašvaldības uzdevumā organizē atkritumu savākšanu konkrētajā pašvaldībā un nodrošina Ministru kabineta 26.10.2021. noteikumu Nr. 712 "Atkritumu dalītas savākšanas, sagatavošanas atkārtotai izmantošanai, pārstrādei un materiālu reģenerācijas noteikumi" 6. punktā minētās prasības ievērošanu, kas paredz, ka būvniecības atkritumus, kuri nav bīstami atbilstoši normatīvajiem aktiem par atkritumu klasifikatoru un īpašībām, kas padara atkritumus bīstamus, katru gadu sagatavo atkārtotai izmantošanai vai pārstrādā, vai arī veic minētajos atkritumos esošo materiālu reģenerāciju (tai skaitā izmanto izrakto tilpju aizpildīšanai) ne mazāk kā 70 % apmērā (pēc svara) no kopējā kalendāra gadā radītā būvniecības un būvju nojaukšanas atkritumu daudzuma;
		+ ir izvērtētas iespējas, veicot iepirkuma procedūru, piemērot zaļā publiskā iepirkuma principu "aprites cikla skatījums". Piemēram, projektēšanas ietvaros izvērtēt iespēju izmantot nebīstamos būvgružus un ēku nojaukšanas atkritumus, kas būvlaukumā radušies būvniecības laikā, aizbēršanas darbībām, kurās atkritumus izmanto citu materiālu aizstāšanai;
	2. nesniegt atbalstu izmaksām, kas saistītas ar fosilo kurināmo (ieskaitot pakārtoto izmantošanu), izņemot izmaksas sabiedrisko pakalpojumu pieslēgumu nodrošināšanai saskaņā ar pieļaujamo regulējumu, kas paredz, ka izmaksas siltumapgādei ir atbalstāmas, ja centralizētā siltumapgādes sistēma atbilst efektīvai centralizētajai siltumapgādes sistēmai. Atbilstoši Eiropas Parlamenta un Padomes Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK 2. panta 41. punktam "efektīva centralizētā siltumapgāde un aukstumapgāde" ir centralizētās siltumapgādes vai aukstumapgādes sistēma, kuras darbībā izmanto vismaz 50 % atjaunojamās enerģijas, 50 % siltuma pārpalikuma, 75 % koģenerācijas režīmā saražota siltuma vai šādu enerģijas un siltuma veidu kombināciju 50 % apmērā;
	3. nesniegt atbalstu projektu īstenošanai īpaši aizsargājamajās dabas teritorijās, kur nepieciešams nodrošināt ES nozīmes dzīvotņu un sugu aizsardzību, nodrošinot biotopiem un sugām labvēlīgu stāvokli.

**Enerģijas patēriņš** *(MWh)* **-** ja projektā kā attiecināmās izmaksas plānotas MK noteikumu Nr. 55 36.1.4. un 36.3.2. apakšpunktā minētās esošās apgaismojuma sistēmas renovācijas izmaksas un 36.4.1. apakšpunktā minētās ēku pārbūves vai atjaunošanas izmaksas, FS informē CFLA par ikgadējo enerģijas patēriņu trīs gadus pēc projekta īstenošanas, **iesniedzot projekta pārskatu par enerģijas patēriņu pirms un pēc projekta īstenošanas**, ik gadu līdz kalendāra gada 1. jūnijam. Pārskatu sagatavo atbilstoši CFLA tīmekļa vietnē <https://www.cfla.gov.lv/lv/energijas-ietaupijuma-zinosanas-parskats> publicētajām Pārskata par enerģijas patēriņu veidnēm par pilnu kalendāro gadu, sākot ar nākamo gadu pēc noslēguma maksājuma veikšanas FS.

### Vispārīgie jautājumi

* 1. Rādītāju vērtības ir attiecināmas, ja:
		1. tās ir saistītas ar komersantiem, kas guvuši labumu no projekta ietvaros veiktajām investīcijām infrastruktūrā;
		2. tās nav saistītas ar MK noteikumu Nr. 55 10.2. un 10.2.1apakšpunktā minētajām tautsaimniecības nozarēm (NACE kodiem) komersanta pamatdarbībā (nepārsniedz 50 procentus no neto apgrozījuma) projekta īstenošanas vietā. (Rādītājos nevar ieskaitīt tādas vērtības, ko rada pašvaldības kapitālsabiedrība, kas veic pašvaldības deleģētos pārvaldes uzdevumu, publiski privātā kapitālsabiedrība, kurā kapitāla daļas vai balsstiesīgās akcijas pieder vismaz vienai pašvaldībai un kura veic pašvaldības deleģētos pārvaldes uzdevumus);
		3. tās ir radušās divu kalendāra gadu laikā pirms projekta iesnieguma iesniegšanas un ne vēlāk kā trešajā kalendāra gadā pēc projekta noslēguma maksājuma veikšanas, nepārsniedzot 31.12.2029;
		4. darba algu fonda pieaugums un komersanta nefinanšu investīcijas ir radušās projekta iesniedzēja noteiktajā uzņēmējdarbības teritorijā vai ārpus projekta iesniedzēja noteiktās uzņēmējdarbības teritorijas līdz 1500 metriem, ja ir pamatojums ārpus uzņēmējdarbības teritorijas radīto rādītāju sasaistei ar saimniecisko darbību, ko komersants veic uzņēmējdarbības teritorijā;
		5. projekta izmaksas ir sekmējušas projektā plānoto rādītāju sasniegšanu, t.i. pastāv cēloņsakarība starp projekta izmaksām un sasniegtajiem rādītājiem. (Sīkāk par rādītāju attiecināšanu skat. šī metodiskā materiāla 6. sadaļā).
	2. Shematisks piemērs rādītājiem, kas rodas ārpus uzņēmējdarbības teritorijas 1500 m attālumā:



*Attēlā izmantotie apzīmējuma "Uzņ/t" ir projekta iesniedzēja noteiktā uzņēmējdarbības teritorija.*

* 1. Skaidrojums un piemēri par rādītāju sasniegšanas periodu:
* Sasniegto rādītāju vēsturiskais periods – 2 kalendāra gadi pirms projekta iesnieguma iesniegšanas. Ja projekta iesniegumu iesniedz periodā no 2024. gada līdz 2026. gadam, sasniegto rādītāju vēsturisko periodu aprēķina analogi tabulā sniegtajiem piemēriem.

|  |  |  |  |
| --- | --- | --- | --- |
| Projekta iesnieguma iesniegšanas periods | no 01.01.2024.līdz 31.12.2024. | no01.01.2025.līdz31.12.2025. | no01.01.2026.līdz31.12.2026. |
| **Vēsturisko rādītāja vērtību sasniegšanas 1. kalendāra gads** pirms projekta iesnieguma iesniegšanas | 2023 | 2024 | 2025 |
| **Vēsturisko rādītāja vērtību sasniegšanas 2. kalendāra gads** pirms projekta iesnieguma iesniegšanas | 2022 | 2023 | 2024 |

* Nākotnē sasniedzamo rādītāju periods – 3 kalendāra gadi pēc projekta noslēguma maksājuma veikšanas, bet ne vēlāk kā līdz 31.12.2029.

*Rādītāju nākotnes vērtību sasniegšanas maksimālais periods (ja projekta noslēguma maksājums veikts līdz 15.03.2030.)*

|  |  |  |  |  |  |
| --- | --- | --- | --- | --- | --- |
| Projekta noslēguma maksājuma veikšanas periods | no01.01.2025.līdz31.12.2025. | no01.01.2026.līdz31.12.2026. | no01.01.2027.līdz31.12.2027. | no01.01.2028.līdz31.12.2028. | no 01.01.2029. līdz 15.03.2030. |
| **1. kalendāra gads** pēc noslēguma maksājuma veikšanas  | 2026 | 2027 | 2028 | 2029 | - |
| **2. kalendāra gads** pēc noslēguma maksājuma veikšanas | 2027 | 2028 | 2029 | - | - |
| **3. kalendāra gads** pēc noslēguma maksājuma veikšanas | 2028 | 2029 | - | - | - |
| **Sasniegto rādītāju ziņošanas gads,** ja rādītāji sasniegti maksimālajā termiņā pēc noslēguma maksājuma veikšanas | **līdz 01.09.2029.** | **līdz 01.09.2030.** | **līdz 01.09.2030.** | **līdz 01.09.2030.** | **līdz 01.09.2030.** |

* Katram komersantam piemēro individuālu rādītāju aprēķina periodu.

|  |  |
| --- | --- |
| Komersants "1" | Ieskaita komersanta vēsturiskās vērtības un nākotnes vērtības, ja komersants "1" projekta īstenošanas vietā atradies jau pirms projekta uzsākšanas (t.sk. ir sniegts pamatojums, ka projekts ir sekmējis komersanta attīstību, t.i. pastāv cēloņsakarība starp projekta izmaksām un sasniegtajiem rādītājiem) un turpina darboties projekta īstenošanas vietā līdz brīdim, kad FS paziņo par šī rādītāja 100% sasniegšanu t.i., līdz Rādītāju pārskata iesniegšanai CFLA un tā apstiprināšanai.  |
| Komersants "2" | Projektā iesaistās, piemēram, tikai pēc nomas tiesību izsoles projekta īstenošanas 2. gadā, līdz ar to komersanta "2" rādītājus, kas sasniegti pirms nomas tiesību iegūšanas[[2]](#footnote-3) un kas nav saistīti ar projektu, projekta rādītājos neieskaita, izņemot objektīvi pamatojamus gadījumus, kad daļa no rādītāja (piemēram, daļa no darba algu fonda pieaugumu vai nefinanšu investīcijām) ir sasniegta pirms nomas tiesību iegūšanas un ir pamatota sasaiste ar projektu (ir sniegts pamatojums, ka projekts ir sekmējis komersanta attīstību, t.i. pastāv cēloņsakarība starp projekta izmaksām un sasniegtajiem rādītājiem). |

* Ja rādītāja vērtību veido vairāku komersantu rādītāji, rādītāja kopējā vērtībā var ieskaitīt un noziņot tikai uz rādītāja sasniegšanas brīdi eksistējoša komersanta rādītājus.

|  |  |
| --- | --- |
| Rādītāju pārskata iesniegšanas datums  | 30.08.2028.  |
| Rādītāja sasniegšanas gads | 2027 |
| Komersants "X" | Komersants "X" 2027. gadā (vai ātrāk) ir pārtraucis savu saimniecisko darbību (piemēram, likvidēts) vai 2027. gadā vairs neatrodas uzņēmējdarbības teritorijā, šāda komersanta **rādītājus neieskaita** kopējā rādītājā. |
| Komersants "Y" | Komersants "Y" ir likvidēts 2028. gada janvārī, bet 2027. gadā ir veicis saimniecisko darbību uzņēmējdarbības teritorijā, šāda komersanta **rādītājus ieskaita** kopējā rādītājā.  |
| Komersants "A" | Komersants "A" – sākotnēji nav bijis iesaistīts projektā, bet uzņēmējdarbības teritorijā ir uzsācis savu darbību 2027. gadā un turpinājis darboties uzņēmējdarbības teritorijā visu 2027. gadu, šāda komersanta **rādītājus ieskaita** kopējā rādītājā.  |

* 1. Komersanti, kas nodrošina rādītājus un nav projekta sadarbības partneri, uz rādītāju ziņošanas brīdi var mainīties, t.i., iesniedzot Rādītāju pārskatu, tajā var būt norādīti citi komersanti, tai skaitā citās uzņēmējdarbības teritorijās, kas atšķiras no informācijas uz projekta apstiprināšanas brīdi. Gadījumā, ja projekta ietvaros rādītāja sasniegšanai tiek piesaistīts komersants (vai komersanti), kurš nav norādīts projekta iesniegumā, t.sk. tam pievienotajos pielikumos, un komersants nav projekta sadarbības partneris, Rādītāju pārskata pielikumā jāpievieno dokumenti:
		1. aktualizēts kartogrāfiskais materiāls, kurā norādīta faktiskā uzņēmējdarbības teritorija (norādāma obligāti, ja projekta ietvaros paredzētas MK noteikumu Nr.55 36.3.apakšpunktā minētās izmaksas vai komersanta nefinanšu investīcijas ir veiktas ārpus projektā noteiktās uzņēmējdarbības teritorijas), ir precīzi identificējami komersanti, kas rada projekta rādītāju vērtības, un šo komersantu atrašanās vieta, un norādīts attālums starp uzņēmējdarbības teritoriju un MK noteikumu Nr.55 36.3.apakšpunktā minēto funkcionālo savienojumu;
		2. cita dokumentācija, kas pamato rādītāju sasniegšanu un par kuru informācija nav pieejama publiskajās datu bāzēs, t.sk. kadastrs.lv.
	2. Projekta Rādītāju pārskatu[[3]](#footnote-4) par pilnībā sasniegtajām rādītāju vērtībām var iesniegt:
		1. pēc līguma/ vienošanās noslēgšanas vai kopā ar pirmo maksājuma pieprasījumu par rādītāju vērtībām, kas ir pilnībā sasniegtas un radušās divu kalendāra gadu laikā pirms projekta iesnieguma iesniegšanas CFLA (sīkāk skat. šī metodiskā materiāla 6.13. apakšpunktā);
		2. kopā ar starpposma vai noslēguma maksājuma pieprasījumu par rādītāju vērtībām, kas pilnībā sasniegtas projekta īstenošanas laikā (sīkāk skat. šī metodiskā materiāla 6.14. apakšpunktā);
		3. 3 gadus pēc noslēguma maksājuma veikšanas par rādītāju vērtībām, kas pilnībā sasniegtas ne vēlāk kā trešajā kalendāra gadā pēc projekta noslēguma maksājuma veikšanas FS, nepārsniedzot 31.12.2029. (skat. arī šī metodiskā materiāla 6.15. apakšpunktu).
	3. Gadījumā, ja projektā ir ietaupījums un tiek samazināta ERAF finansējums, izmaiņas rādītājos ir vērtējamas individuāli katra projekta ietvaros, un saskaņojamas ar VARAM. Rādītāju izmaiņas ir iespējamas, ja:
		1. projektā pēc ERAF finansējuma un rādītāju izmaiņām joprojām ir ievēroti MK noteikumu Nr. 55 11. punkta nosacījumi par minimālajiem rādītājiem;
		2. pārskatot visus kvalitātes kritērijus, nesamazinās attiecīgajam projektam atbilstoši kvalitātes kritēriju kopvērtējumam piešķirtā vieta rangā[[4]](#footnote-5) (piemēram, var samazināties projektam piešķirtā koeficientu kopsumma kvalitātes kritēriju vērtējumā, bet projekta vieta rangā nemainās) (attiecināms uz 5.1.1.1. pasākuma otro un trešo kārtu);
		3. ir pamatota rādītāju izmaiņu nepieciešamība, tajos gadījumos, kad ir nodrošināta projekta darbību pilnīga (100%) izpilde.
	4. FS jānodrošina darba algu fonda pieauguma un komersantu nefinanšu investīciju rādītāju nepārklāšanās, ja projekta iesniegumā plānotos rādītājus nodrošina tie paši komersanti, par kuriem jaunradīto darbavietu, komersantu nefinanšu investīciju un darba algu fonda pieauguma rādītājus ziņo citā projektā, piemēram, ES fondu 2014.-2020. gada plānošanas perioda 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" (turpmāk – 5.6.2. SAM) ietvaros, 13.1.3.3. pasākuma "Teritoriju revitalizācija uzņēmējdarbības veicināšanai pašvaldībās" (turpmāk – 13.1.3.3. pasākums) ietvaros, 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" (turpmāk – 3.3.1. SAM) ietvaros, Atveseļošanās fonda investīcijas 3.1.1.3.i. "Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos" (turpmāk - 3.1.1.3.i investīcija), ES fondu 2021.-2027. gada plānošanas perioda 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicot pāreju uz klimatneitrālu ekonomiku" (turpmāk – 6.1.1.3. pasākums) un 5.1.1.1. pasākuma cita projekta ietvaros.
	5. 3.3.1. SAM, 5.6.2. SAM, 13.1.3.3. pasākuma, 3.1.1.3.i investīcijas un 6.1.1.3. pasākuma projektu ietvaros jaunradīto darbavietu atlīdzības izmaksas nedrīkst ieskaitīt 5.1.1.1. pasākuma projektu darba algu fonda rādītājā.

### Datu uzkrāšana un datu pārbaude

* 1. Par datu uzkrāšanu ir atbildīgs FS. Projekta iesnieguma 2.2. punktā ir norādīta informācija par to, kā tiks nodrošināta uzskaitīšana un datu uzkrāšana par rādītājiem, t.i., komersantu skaitu, komersanta nefinanšu investīcijām un darba algu fonda pieaugumu.
	2. Detalizētu rādītāju vērtību pārbaudi CFLA veic projekta īstenošanas ietvaros, pēc tam, kad FS iesniedz CFLA Rādītāju pārskatu (ziņo) par rādītāju sasniegšanu. Dati tiek pārbaudīti, ja ir pieejami komersantu gada pārskati par attiecīgo periodu.
	3. Primārais datu pārbaudes avots ar komersantiem saistītās informācijas pārbaudei ir publiski pieejamā informācija, kuru komersanti katru gadu iesniedz VID, t.i., gada pārskats. Ja gada pārskats par attiecīgo periodu nav pieejams un ja informācija par rādītājiem nav pieejama publiskajās datu bāzēs, Rādītāju pārskatam pielikumā jāpievieno cita dokumentācija, kas pamato rādītāju sasniegšanu:

***piemēram***,

1. komersantu skaita rādītāja vērtības sasniegšanu var pamatot ar komersantu noslēgts nomas līgums;
2. komersantu nefinanšu investīciju rādītāju vērtības sasniegšanu var pamatot komersanta apliecinājums par dalību atbalsta programmās, finanšu aprēķins vai cits dokuments (piemēram, pirkuma līgums, maksājumu apliecinošie dokumenti, grāmatvedības dokumentācija par pamatlīdzekļu izveidi), kurā būtu iekļauta informācija, ka investīcijas ir veiktas no komersanta paša līdzekļiem un nav veiktas no ES fondu vai cita finanšu instrumenta atbalsta līdzekļiem, ko komersants saņēmis;
3. darba algu fonda pieauguma rādītāja vērtības sasniegšanu var pamatot grāmatvedības dokumenti, piemēram, komersanta grāmatvedības konta izdruka atalgojuma aprēķiniem.

### Komersantu skaits

* 1. Komersantu skaita rādītājā var ieskaitīt tādu komersantu vērtības, kuri atbilst komersanta definīcijai un šī metodiskā materiāla 1. sadaļā "Vispārīgie jautājumi" minētajiem rādītāju attiecināmības nosacījumiem.
	2. Komersantu var ieskaitīt komersantu skaita rādītājā arī gadījumā, ja komersants projektā nenodrošina nefinanšu investīcijas un nepalielina darba algu fondu.
	3. Iesniedzot Radītāju pārskatu, komersantu skaita rādītājā norāda projektā paredzēto komersantu skaitu. Projektā komersantu skaita rādītājā norāda vismaz vienu komersantu kā komersantu skaita rādītāja devēju (nevar būt nulle), lai atbilstoši 5.1.1.1. pasākuma ieviešanas nosacījumiem, tiktu nodrošināts, ka projektā tiek plānota komersantu vajadzībās balstītas infrastruktūras izveide**.**
	4. Komersants, kas projektā nodrošina komersantu nefinanšu investīcijas vai darba algu fonda pieaugumu, var nebūt iekļauts komersantu skaita rādītājā.

### Komersantu nefinanšu investīcijas

* 1. Komersantu nefinanšu investīciju rādītājā var ieskaitīt tādu komersantu vērtības, kuri atbilst komersanta definīcijai un šī metodiskā materiāla 1. sadaļā "Vispārīgie jautājumi" minētajiem rādītāju attiecināmības nosacījumiem.
	2. Komersantu nefinanšu investīciju rādītājā ieskaita komersanta radītās nefinanšu investīcijas komersanta paša nemateriālajos ieguldījumos un pamatlīdzekļos, kur:
		1. nefinanšu investīcijas – ilgtermiņa nemateriālie ieguldījumi, dzīvojamās ēkas, citas būves un celtnes, ilggadīgie stādījumi, tehnoloģiskās mašīnas un iekārtas, pārējie pamatlīdzekļi un inventārs, kā arī pamatlīdzekļu izveidošanas un nepabeigto būvobjektu un kapitālā remonta izmaksas;
		2. nemateriālie ieguldījumi – ilgtermiņa ieguldījumu daļa, kuriem nepiemīt fiziska vai materiāla forma, bet tie komersantam dod ienākumus vai rada apstākļus tā normālam darbam un ienākumu saņemšanai. Nemateriālos ieguldījumos ietilpst pētniecības darba un komersanta attīstības izmaksas, koncesijas, patenti, licences, preču zīmes un līdzīgas tiesības, uzņēmuma nemateriālā vērtība, avansa maksājumi par nemateriāliem ieguldījumiem;
		3. pamatlīdzekļi – līdzekļi, kuri paredzēti izmantošanai produkcijas ražošanā, pakalpojumu sniegšanā, administrācijas vajadzībām un kuru lietošanas termiņš ir ilgāks par vienu gadu (zeme, ēkas, būves, tehnoloģiskās iekārtas un mašīnas, inventārs). Tie nav paredzēti pārdošanai.

4.3. Finanšu investīcijas, kuras neieskaita kā komersanta nefinanšu investīcijas, ir līdzekļu ieguldījumi citu uzņēmumu kapitālā un tiem izsniegtie aizdevumi ar nolūku gūt peļņu vai iegūt kontroli pār citu uzņēmumu (akciju, līdzdalības daļu iegāde).

4.4. Komersantu nefinanšu investīciju rādītāja vērtību aprēķina, summējot katra gada ietvaros komersanta radītās nefinanšu investīcijas komersanta paša nemateriālajos ieguldījumos un pamatlīdzekļos. (*piemēram*: projekta iesnieguma sadaļā "Rādītāji" norādīts, ka projekta ietvaros 2025. gadā tiks radītas komersanta nefinanšu investīcijas. Komersanta nefinanšu investīciju rādītāja konstatēšanai tiek izmantots aprēķins, summējot komersanta 2025. gada pārskata pielikumā par izmaiņām bilances posteņos "Pamatlīdzekļi" un "Nemateriālie ieguldījumi" norādītās (pozitīvās) vērtības vai komersantu nefinanšu investīciju rādītāja vērtības var pamatot, iesniedzot grāmatvedības dokumentāciju par 2025. gada pamatlīdzekļu izveidi vai citus dokumentus (piemēram, pirkuma līgums, maksājumu apliecinošie dokumenti, pamatlīdzekļu kartiņas)).

4.5. Piemērs komersantu nefinanšu investīciju aprēķinam:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| *FS Rādītāju pārskatā norāda, ka komersantu nefinanšu investīciju rādītājs sasniegts 2022. un 2023. gadā. CFLA, pārbaudot komersantu nefinanšu investīciju rādītāju, izmanto VID/ Lursoft/Uzņēmumu reģistra datu bāzē pieejamo informāciju. Komersantu nefinanšu investīciju rādītāja vērtība tiek aprēķināta, summējot katra gada ietvaros komersanta radītās nefinanšu investīcijas, tas ir, tiek summētas komersantu 2022. gada un 2023. gada pārskatu pielikumos par izmaiņām bilances posteņos "Pamatlīdzekļi" norādītās* ***pozitīvās vērtības****. Tātad, izmanto gada pārskatu pozīcijas "Pamatlīdzekļi", un summē šo pozīciju iegādes vērtības konkrētajā gadā (komersantu nefinanšu investīciju rādītāju neaprēķina kā starpību starp gada beigās un gada sākumā norādītajām šo pozīciju vērtībām.). Piemēram, uzņēmuma "X" 2022. gadā veiktās investīcijas – pamatlīdzekļi 208 104,00 euro. Tām pieskaita klāt 2023. gadā veiktās investīcijas (piemēram, 796 150 EUR euro atbilstoši 2023. gada pārskatam) un iegūst kopējo sasniegto komersanta nefinanšu investīcijas rādītāja vērtību uz 2023. gadu. Papildu vērtē Rādītāju pārskatā kolonnā “Pamatojums rādītāju vērtību sasaistei ar projektu (t.sk. pamatojums arī vēsturisko rādītāju sasaistei ar projektu un ārpus uzņēmējdarbības teritorijas radušos rādītāju sasaistei ar saimniecisko darbību, ko komersants veic uzņēmējdarbības teritorijā)” sniegto pamatojumu tam, kādēļ uzskatāms, ka projekta izmaksas ir sekmējušas projektā plānoto rādītāju sasniegšanu, t.i. vērtē sniegto pamatojumu, ka pastāv cēloņsakarība starp projekta izmaksām un sasniegtajiem rādītājiem.*A screenshot of a document  Description automatically generatedAprēķins:

|  |  |  |
| --- | --- | --- |
|  | Gads | Rādītāja vērtība, *euro* |
| **Sasniegtais rādītājs** (Projekta iesnieguma sadaļā "Rādītāji" un Rādītāju pārskatā) | 2023 | **1 004 254** = (796 150+208 104) |
| Projekta iesniegšanas gads | 2023 | 796 150 |
| 1.vēsturiskais kalendāra gads | 2022 | 208 104 |

 |

4.6. Ja publiskajās datu bāzēs nav pieejama informācija, ka komersanta nefinanšu investīcijas veiktas no ES fondu vai citu finanšu instrumentu līdzekļiem, iesniedz komersanta rakstveida apliecinājumu brīvā formā, kurā norādīts, ka investīcijas nav veiktas no ES fondu vai citu finanšu instrumentu līdzekļiem, papildu apliecinājumi / informācija netiek prasīti.

### Darba algu fonda pieaugums

* 1. Darba algu fonda pieauguma rādītājā var ieskaitīt tādu komersantu vērtības, kuri atbilst komersanta definīcijai un šī metodiskā materiāla 1. sadaļā "Vispārīgie jautājumi" minētajiem rādītāju attiecināmības nosacījumiem.
	2. Darba algu fonda pieauguma rādītājā ieskaita darba algu fonda izmaksas, kas radušās komersantam. Darba algu fonda pieaugumā var ieskaitīt gan darba alga fondu jaunajām darbavietām, gan esošo darbavietu darba algu fonda palielināšanu, proti, darba algu fonda pieauguma rādītāja izpildē tiks ieskaitīts gan jaunradīto darbavietu, gan esošo darbavietu darba samaksas (bruto) pieaugums kumulatīvi, tai skaitā samaksātie nodokļi, arī darba devēja sociālais nodoklis.

5.3. Darba algu fonda pieauguma rādītāja vērtības tiks pārbaudītas VID datu bāzē (datu noliktava).

5.4. Skaidrojums darba algu fonda pieauguma aprēķinam:

|  |
| --- |
| *Ja projektu iesniedz 2024. gadā, tad bāzes gads pret kuru tiks vērtēta darba algu fonda pieauguma rādītāja sasniegšana, ir 2021. gads, par kuru komersants gada pārskatu VID iesniedz 2022. gada pirmajā pusē (vērtē 2022. un 2023. gada datus pret 2021. gada datiem). Ja šī projekta īstenošana tiks pabeigta 2026. gadā, tad darba alga fonda pieauguma rādītāja vērtības var ieskaitīt līdz 2029. gadam (ieskaitot), proti, ņem vērā no 2024. līdz 2029. gadam (ieskaitot) VID datu bāzē pieejamo aktuālo informāciju.* *Piemēram, ja projektā paredzēta gan uzņēmējdarbības attīstībai nepieciešamā ceļa, gan uzņēmējdarbības mērķiem paredzētās ēkas būvniecība, tad tiks ieskaitītas komersantu, kas atrodas pie ceļa, darba algu fonda pieauguma rādītāja vērtības no 2022. līdz 2029.gadam kumulatīvi, tās summējot. Savukārt, attiecībā uz piemērā minētās ēkas būvniecību, ja ēka tiks izbūvēta 2026. gadā, tiks ieskaitītas komersanta darba algu fonda pieauguma rādītāja vērtības no 2027. līdz 2029. gadam kumulatīvi, tās summējot.* *Šādā kompleksā projektā tiks vērtēta darba algu fonda pieauguma rādītāja sasniegšana projektā kopumā, neizdalot atsevišķi tā sasniegšanu pret izbūvēto ceļu vai ēku, līdz ar to projektos, kuros ir paredzētas kompleksas darbības un kuros darba algu fonda pieauguma rādītāja devēji ir vairāki komersanti, FS var vadīt darba alga fonda pieauguma rādītāja nesasniegšanas riskus gadījumā, ja kādam no komersantiem projekta īstenošanas laikā mainās plānotā darba algu fonda pieauguma rādītāja izpilde. Proti, ja kāds no komersantiem nesasniedz plānotās darba algu fonda pieauguma rādītāja vērtības, bet cits komersants tās pārsniedz, tiks vērtēta darba algu fonda pieauguma rādītāja vērtību izpilde projektā kopumā. Papildu vērtē Rādītāju pārskatā kolonnā* "*Pamatojums rādītāju vērtību sasaistei ar projektu (t.sk. pamatojums arī vēsturisko rādītāju sasaistei ar projektu un ārpus uzņēmējdarbības teritorijas radušos rādītāju sasaistei ar saimniecisko darbību, ko komersants veic uzņēmējdarbības teritorijā)*" *sniegto pamatojumu tam, kādēļ uzskatāms, ka projekta izmaksas ir sekmējušas projektā plānoto darba algu fonda pieauguma sasniegšanu, t.i. vērtē sniegto pamatojumu, ka pastāv cēloņsakarība starp projekta izmaksām un sasniegto rādītāju.* |

5.5. Piemērs darba algu fonda pieauguma rādītāja aprēķinam, ja projektā ir paredzēts gan funkcionālais savienojums, gan jaunas ražotnes izbūve:



### **Rādītāju pārskatu iesniegšana, rādītāju pārbaude un ievade KP VIS**

**Pamatprincips - rādītājs ir ieskaitāms, ja tas ir sasniegts, pārbaudāms un pārbaudīts.**

* 1. Rādītāju pārskatos iekļautās informācijas pārbaude pamatā tiek veikta dokumentāli, izmantojot publiski pieejamās datu bāzes un FS iesniegto dokumentāciju, kas pamato rādītāju sasniegšanu. Kad CFLA ir apstiprinājusi saņemto informāciju par rādītāja pilnīgu izpildi, turpmāka projekta rādītāja izpildes kontrole netiek veikta.
	2. Pārbaude projekta īstenošanas vietā[[5]](#footnote-6) var tikt veikta vienlaikus ar CFLA plānoto pārbaudi pirms noslēguma maksājuma veikšanas FS vai citu plānoto vai ārpuskārtas pārbaudi projekta īstenošanas vietā. Pārbaudē projekta īstenošanas vietā pārbauda informāciju par rādītājiem iespēju robežās, piemēram, vai komersants darbojas attiecīgajā uzņēmējdarbības teritorijā, vai komersants darbojas atbilstošajā darbības nozarē. Atsevišķos gadījumos, lai pārbaudītu rādītāju sasniegšanu, var organizēt atsevišķu ārpuskārtas pārbaudi[[6]](#footnote-7).
	3. Rādītāju pārskatu iesniedz pēc viena vai vairāku rādītāju pilnīgas sasniegšanas, **ne vēlāk kā līdz nākamā kalendārā gada 1. septembrim** (izņēmuma gadījumu skat. šī metodiskā materiāla 6.14.1. apakšpunktā). Iesniegto Rādītāju pārskatu skaits ir ne vairāk kā 3 (trīs), kas atbilst rādītāju skaitam, ja ziņo atsevišķi par katru rādītāju. Daļēji sasniegtas rādītāju vērtības Rādītāju pārskatā norādāmas tikai tad, ja ir iestājies maksimālais rādītāju sasniegšanas/ ziņošanas brīdis. Par rādītāju, kas projektā pilnībā netiek sasniegts, nepieciešams aizpildīt Rādītāju pārskata 3.2. sadaļas 6. kolonnu "Pamatojums, ja faktiskais atšķiras no plānotā". Pēdējais Rādītāju pārskats jāiesniedz ne vēlāk kā līdz nākamā kalendāra gada 1. septembrim pēc perioda, kad rādītājiem jābūt pilnībā sasniegtiem, tas ir, ne vēlāk kā trešajā kalendāra gadā pēc projekta noslēguma maksājuma veikšanas FS un ne vēlāk kā 31.12.2029. (t.i., ja rādītājs sasniegts līdz 31.12.2029., Rādītāju pārskatu drīkst iesniegt līdz 01.09.2030.).
	4. Rādītājs ir uzskatāms par sasniegtu, ja tas (katrs no rādītājiem atsevišķi – komersantu skaits, komersantu nefinanšu investīcijas, darba algu fonda pieaugums) sasniegts pilnā apjomā jeb 100% no projektā plānotā. Rādītājs nevar tikt ieskaitīts, ja tas sasniegts daļēji (piebilde – ja pienācis maksimālais termiņš, t.i., 3 kalendāra gadi pēc noslēguma maksājuma veikšanas vai 31.12.2029, kurā rādītāji sasniedzami, bet rādītājs(-i) nav sasniegts(-i), piemērojama rīcība saskaņā ar Vadlīnijām par finanšu korekciju piemērošanu 2021.-2027. gada plānošanas periodā[[7]](#footnote-8)
	5. Rādītājs uzskatāms par pārbaudāmu, ja pārbaudes brīdī ir pieejams informācijas avots, uz kura pamata tiek veikta pārbaude. Rādītāju – komersantu nefinanšu investīcijas un darba algu fonda pieaugums – pārbaudei nepieciešams komersanta gada pārskats, līdz ar to faktiski pārbaude var tikt veikta nākamajā kalendāra gadā pēc rādītāja sasniegšanas, kad komersanti sagatavojuši gada pārskatus un tie pieejami VID/ Lursoft/ Uzņēmumu reģistra datu bāzēs. Ja tiek konstatēta Lursoft vai Uzņēmumu reģistra datu neatbilstība, tad rādītāju pārbauda pret VID datiem. Ja gada pārskats sagatavots par periodu, kas nesakrīt ar kalendāra gadu, tad nepieciešams pārbaudīt VID datus vai pieprasīt pamatojošo dokumentāciju no FS (piemēram, komersanta štatu sarakstu, darba līgumus, grāmatvedības datus, skaidrojumu, izziņu u.tml.), kas parāda informāciju par komersanta darba algu fonda pieaugumu kalendāra gadā. Komersanta nefinanšu investīciju gadījumā investīciju apjoms kalendārā gadā var tikt pierādīts arī ar rēķiniem, aktiem, pamatlīdzekļu uzskaites kartiņām u.tml.
	6. Atbilstoši MK noteikumu Nr.55 10.4. apakšpunktam rādītāju vērtības ir attiecināmas projekta iesniedzēja noteiktajā uzņēmējdarbības teritorijā - projekta īstenošanas vietā, līdz ar to neatkarīgi no komersanta adrešu skaita, ir jāizvērtē šis apstāklis. Kā pirmais informācijas avots ir komersantu gada pārskats (pieejams Lursoft/ Uzņēmumu reģistra/ VID datu bāzēs). Tajos gadījumos, ja komersantam ir vairākas struktūrvienības, bet gada pārskatā vai iepriekš minētajās datu bāzēs pieejamajos datos nav iespējams identificēt ar uzņēmējdarbības teritoriju saistītos rādītājus – komersantu nefinanšu investīcijas un darba algu fonda pieaugumu, šādā gadījumā tiek pieņemts komersanta skaidrojums par rādītājiem, kas radušies uzņēmējdarbības teritorijā. Var tikt paredzētas pārbaudes projekta īstenošanas vietās, lai pārbaudītu komersanta sniegtās informācijas patiesumu.
	7. MK noteikumu Nr. 55 10.4.apakšpunkts paredz izņēmumu, ka rādītājus, kas radušies ārpus projekta iesniedzēja noteiktās uzņēmējdarbības teritorijas līdz 1500 metriem, var ieskaitīt projekta rādītājos, ja komersants pamato ārpus uzņēmējdarbības teritorijas radīto rādītāju (darba algu fonda pieaugumu un komersanta nefinanšu investīciju) sasaisti ar saimniecisko darbību, ko tas veic uzņēmējdarbības teritorijā. Par pamatotu sasaisti uzskatāma uzņēmējdarbības teritorijā esošā komersanta, kas nodrošina projekta rādītājus, ražošanas cikla (t.sk. izejvielu loģistikas) vai pakalpojumu sniegšanas nodrošināšanai nepieciešamā infrastruktūra ārpus uzņēmējdarbības teritorijas. Pamatojums ārpus uzņēmējdarbības teritorijas radīto rādītāju sasaistei ar saimniecisko darbību, ko komersants veic uzņēmējdarbības teritorijā, var būt komersanta rakstisks skaidrojums vai FS rakstisks skaidrojums, kas balstīts uz FS rīcībā esošo komersanta sniegto informāciju. MK noteikumu Nr. 55 10.4. apakšpunktā noteiktais 1500 m attālums ir rādiuss no projekta iesniedzēja izvēlēta punkta uzņēmējdarbības teritorijā, kurā savu saimniecisko darbību veic attiecīgais komersants un kura radītie rādītāji ārpus uzņēmējdarbības teritorijas tiks ieskaitīti projektā. Informāciju norāda kartogrāfiskajā materiālā. Piemēru skat. šī metodiskā materiāla 1.2. apakšpunktā.
	8. Rādītāja "Komersantu skaits" pārbaudei nav nepieciešama informācija no komersanta gada pārskata, līdz ar to pārbaude var tikt veikta pamatojoties uz VID, Valsts zemes dienesta datiem, FS sniegto informāciju, publiskajā telpā pieejamo informāciju vai citu informāciju.
	9. Rādītājos var ieskaitīt tādus rādītājus, kas radīti atbalstāmajā nozarē (neatbalstāmo nozaru NACE kodi minēti MK noteikumu Nr. 55 10.2. un 10.2.1 apakšpunktos) un ja attiecīgā pamatdarbība projekta īstenošanas vietā pārsniedz 50% no neto apgrozījuma. Informācija tiek iegūta no projekta pielikuma "Kartogrāfiskais materiāls" un Rādītāju pārskata. Papildus dokumentālas pārbaudes pamatdarbības īpatsvara procenta noteikšanai nav nepieciešams veikt, izņemot gadījumus, ja ir šaubas par rādītāju atbilstību. Var tikt paredzētas pārbaudes projekta īstenošanas vietās, lai pārbaudītu FS sniegtās informācijas patiesumu (pēc tam, kad FS ir paziņojis par viena vai visu rādītāju sasniegšanu līdz brīdim, kad CFLA ir pārbaudījusi un apstiprinājusi iepriekš minēto rādītāju sasniegšanu).
	10. Rādītāju var sasniegt divu kalendāra gadu laikā pirms projekta iesnieguma iesniegšanas (vēsturiskie rādītāji), projekta īstenošanas laikā un trīs gadu laikā pēc projekta noslēguma maksājuma veikšanas, nepārsniedzot 31.12.2029. Rādītājs, kas sasniegts pirms projekta iesnieguma iesniegšanas un pārbaudīts pie pirmā maksājuma pieprasījuma, atkārtoti projekta īstenošanas laikā un trīs gadu laikā pēc projekta pabeigšanas nav jāpārbauda. Sasniegtā rādītāja pārbaudei obligāti nepieciešams FS iesniegts Rādītāju pārskats.
	11. Rādītāju pārskatā kolonnā "Pamatojums rādītāju vērtību sasaistei ar projektu (t.sk. pamatojums arī vēsturisko rādītāju sasaistei ar projektu un ārpus uzņēmējdarbības teritorijas radušos rādītāju sasaistei ar saimniecisko darbību, ko komersants veic uzņēmējdarbības teritorijā)" FS norāda pamatojumu tam, kādēļ uzskatāms, ka projekts ir sekmējis sasniegto rādītāju rašanos, t.i. FS norāda pamatojumu, ka pastāv cēloņsakarība starp projekta izmaksām un sasniegtajiem rādītājiem, kas radušies pirms projekta iesniegšanas, projekta īstenošanas laikā un pēc projekta pabeigšanas.
	12. Ja vienā projektā ir iekļauti vairāki ģeogrāfiski nesaistīti infrastruktūras objekti, netiek pārbaudīts katra atsevišķa infrastruktūras objekta proporcionāls ieguldījums rādītāju sasniegšanā, bet vērtē rādītāju izpildi projektā kopumā. Vienlaikus ir jāpārbauda, lai katrs projekta ietvaros izbūvētais infrastruktūras objekts ir vērsts uz 5.1.1.1. pasākuma mērķa un rādītāju sasniegšanu. Nav noteikts rādītāju minimums uz vienu objektu, bet tai pat laikā nedrīkst būt izbūvēts infrastruktūras objekts, kurš nedod nevienu no rādītājiem. Ja objekti ģeogrāfiski atrodas blakus jeb vienā teritorijā vai pilsētas/ novada zonā (piemēram, ēka un stāvlaukums, kas abi ir nodoti nomā), tie uzskatāmi par savstarpēji saistītiem objektiem un vērtē, kādi ir projekta rādītāji kopumā[[8]](#footnote-9).
	13. **Ja rādītāji pilnībā sasniegti pirms projekta iesnieguma iesniegšanas jeb vēsturiskie rādītāji, tie norādāmi pirmajā maksājuma pieprasījumā, pēc tam, kad pārbaudīts FS sagatavotais un iesniegtais Rādītāju pārskats:**
		1. Par vēsturiskajiem rādītājiem FS iesniedz Rādītāju pārskatu pēc līguma noslēgšanas vai kopā ar pirmo maksājuma pieprasījumu. Ja, izskatot pirmo maksājumu pieprasījumu, CFLA konstatē, ka par vēsturiskajām rādītāju vērtībām nav iesniegts Rādītāju pārskats, CFLA sazinās ar FS, lūdzot to iesniegt. Maksājuma pieprasījumu ar tajā norādītajām rādītāju vērtībām CFLA var apstiprināt tikai tad, kad ir pārliecinājusies par Rādītāju pārskatā norādīto rādītāju faktisko sasniegšanu;
		2. Ja rādītāja vērtība pilnībā sasniegta pakāpeniski (piemēram, 2022., 2023. un 2024. gadā), kā sasniegšanas gadu norāda pēdējo gadu, kad tā sasniegta (2024. gadu);
		3. Ja CFLA, pārbaudot iesniegto Rādītāju pārskatu, konstatē, ka vēsturiskās rādītāju vērtības sasniegtas, CFLA par to informē FS, lūdzot sasniegto rādītāju vērtības norādīt nākamajā maksājuma pieprasījumā vai CFLA veic atbilstošus labojumus jau iesniegtajā maksājuma pieprasījumā, norādot sasniegto rādītāju vērtības;
		4. Par pilnībā sasniegtajiem radītājiem atkārtoti Rādītāju pārskats nav jāsniedz un CFLA turpmāku projekta rādītāja izpildes kontroli neveic.
	14. **Ja rādītāji pilnībā sasniegti projekta īstenošanas laikā, tie norādāmi kārtējā maksājuma pieprasījumā (starpposma vai noslēguma maksājuma pieprasījumā), pēc tam, kad pārbaudīts FS sagatavotais un iesniegtais Rādītāju pārskats:**
		1. Rādītāju pārskats iesniedzams pēc rādītāja sasniegšanas līdz nākamā kalendāra gada 1. septembrim. Ir pieļaujama Rādītāju pārskata vēlāka iesniegšana, bet nepārsniedzot nākamā pārskata iesniegšanas termiņu, respektīvi, ja FS rādītāju sasniedzis 2025. gadā, Rādītāju pārskata iesniegšanas termiņš ir 01.09.2026. Ja FS Rādītāju pārskatu noteiktajā termiņā nav iesniedzis, pieļaujams to iesniegt vēlāk, bet nepārsniedzot 01.09.2027. Ja rādītāju pārskats par 2025. gada rādītāja vērtību tiks iesniegts 02.09.2027., informācija pārbaudāma pēc komersantu 2026. gada (nevis vairs 2025. gada) pārskatiem, līdz ar to rādītāja vērtībai jābūt aktuālai arī 2026. gada pārskatā;
		2. Rādītāju pārskatu par komersanta skaita rādītāju var iesniegt ātrāk nekā noteikts termiņš, jo rādītāja pārbaude nav saistīta ar gada pārskatos iekļauto informāciju. Piemēram, rādītājs sasniegts 2025. gadā. FS, iesniedzot maksājuma pieprasījumu, piemēram, 01.12.2025. var iesniegt papildus arī Rādītāju pārskatu, kuru CFLA pārbauda VID/ Lursoft/ Uzņēmuma reģistra datu bāzēs vai citos publiski pieejamos informācijas avotos, pārliecinoties, ka komersanti darbojas;
		3. Rādītāju pārskatu var iesniegt atsevišķi par vienu rādītāju vai vairākiem/ visiem rādītājiem kopā, maksimālais Rādītāju pārskatu skaits viena projekta ietvaros ir 3. Informāciju par rādītājiem, kuri sasniegti daļēji (piemēram, 9 no 10 komersantiem), Rādītāju pārskatā nenorāda (izņemot, ja ir iestājies maksimālais rādītāju sasniegšanas / ziņošanas brīdis vai citi apstākļi, kāpēc FS ir izvēlējies ziņot par rādītāja daļēju sasniegšanu);
		4. Ja kārtējā maksājuma pieprasījumā norādītas rādītāju vērtības, bet nav iesniegts Rādītāju pārskats, CFLA pārliecinās, vai kāda no maksājuma pieprasījumā norādītajām rādītāju vērtībām sasniegta pilnībā. Ja rādītāja vērtība sasniegta pilnībā, CFLA sazinās ar FS, lūdzot iesniegt Rādītāju pārskatu par pilnībā sasniegto rādītāja vērtību. Ja neviena no rādītāju vērtībām nav sasniegta pilnībā, CFLA lūdz FS skaidrojumu/ lūdz izslēgt daļēji sasniegto rādītāja vērtību no maksājuma pieprasījuma/ vai ar FS akceptu veic labojumu maksājuma pieprasījumā, izslēdzot konkrēto vērtību. Maksājuma pieprasījumu ar tajā norādītajām rādītāju vērtībām CFLA var apstiprināt tikai tad, kad ir pārliecinājusies par Rādītāju pārskatā norādīto rādītāju faktisko sasniegšanu;
		5. Ja FS iesniedz Rādītāju pārskatu, un CFLA, to pārbaudot, konstatē, ka rādītāja vērtība sasniegta, CFLA par to informē FS, lūdzot sasniegto rādītāja vērtību norādīt nākamajā maksājuma pieprasījumā vai CFLA veic atbilstošus labojumus jau iesniegtā maksājuma pieprasījumā, norādot sasniegto rādītāju vērtību;
		6. Ja FS iesniedz Rādītāju pārskatu brīdī, kad tajā norādītā informācija par rādītājiem (komersantu nefinanšu investīcijas, darba algu fonda pieaugums) – nav pārbaudāma, piemēram, 01.02.2026. par 2025. gadā sasniegtām vērtībām, CFLA Rādītāju pārskata pārbaudi neveic līdz brīdim, kad pieejama Rādītāju pārskata pārbaudei nepieciešamā informācija, par to informējot FS.
	15. **Ja rādītāji ir pilnībā sasniegti 3 gadu laikā pēc projekta noslēguma maksājuma veikšanas, tie norādāmi KP VIS, FS iesniedzot Rādītāju pārskatu. CFLA veic Rādītāju pārskata un KP VIS norādīto datu pārbaudi. Ja rādītāji sasniegti, CFLA apstiprina Rādītāju pārskatu.**
	16. KP VIS kā rādītāja sasniegšanas gads jānorāda gads, kad rādītājs sasniegts. Ja rādītāja sasniegšana notiek pakāpeniski (piemēram, 2025., 2026. un 2027. gadā), norāda pēdējo gadu, kad rādītāja sasniegšana pabeigta. Pēdējais iespējamais rādītāja sasniegšanas gads ir 2029. gads.
	17. Informācija par sasniegtajiem rādītājiem Rādītāju pārskatā **ir jānorāda atsevišķi par katru gadu** (izņemot rādītāju "Komersantu skaits").
	18. Rādītāju pārskata 3.1.sadaļas "Pārskata periodā sasniegtie rādītāji" kolonnā "Pamatojums rādītāju vērtību sasaistei ar projektu (t.sk. vēsturisko rādītāju pamatojums un ārpus uzņēmējdarbības teritorijas radušos rādītāju sasaistei ar saimniecisko darbību, ko komersants veic uzņēmējdarbības teritorijā)" atsevišķi norāda informāciju par rādītājiem, kas radušies ārpus uzņēmējdarbības teritorijas.
	19. Rādītāju pārskata 3.2.sadaļas "Pilnībā sasniegtie rādītāji (kumulatīvi)" kolonnā "Pārsniegtā vērtība" jānorāda arī gadījumi, ja sasniegts vairāk rezultātu, nekā plānots projekta iesniegumā.
	20. **Lai informētu FS par sasniegtajām, pārbaudītajām un vēl sasniedzamajām rādītāju vērtībām, vēstulē par noslēguma maksājuma pieprasījuma apstiprināšanu CFLA iekļauj šādu informāciju** (rādītāji tiek sasniegti dažādos laikos) par rādītājiem, kuri:
		1. pilnībā sasniegti un pārbaudīti pie pirmā maksājuma pieprasījuma, FS iesniedzot Rādītāju pārskatu;
		2. sasniegti un pārbaudīti projekta īstenošanas laikā, FS iesniedzot Rādītāju pārskatus;
		3. tiks sasniegti pēc projekta īstenošanas beigām.
	21. Ja projekta ietvaros paredzēta nomas tiesību izsole, kas nav veikta līdz noslēguma maksājuma veikšanai FS, un līdz ar to nomas izsoles dokumentācija nav pievienota iesniegtajiem maksājumu pieprasījumiem, **FS iesniedz nomas tiesību izsoles** **dokumentāciju CFLA viena mēneša laikā pēc sekmīgas izsoles veikšanas**.
1. https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027?utm\_source=https%3A%2F%2Fwww.google.lv%2F [↑](#footnote-ref-2)
2. Īpaši jaunas infrastruktūras izbūves gadījumā, kad nomas tiesību izsole tiek rīkota pēc projekta iesnieguma iesniegšanas un pēc iepirkuma par būvdarbu veikšanu, bet pirms infrastruktūras (piemēram, ēkas) uzbūvēšanas. [↑](#footnote-ref-3)
3. Veidne pieejama CFLA tīmekļa vietnē 5.1.1.1.pasākuma projektu īstenošanas sadaļā. Skatīt <https://www.cfla.gov.lv/lv/5-1-1-1-k-1> un <https://www.cfla.gov.lv/lv/5-1-1-1-k-2> [↑](#footnote-ref-4)
4. Projektu iesniegumu vērtēšanas rezultātā CFLA izveidots katra reģiona teritorijas projektu saraksts, kur katra reģiona teritorijas ietvaros iesniegtie projektu iesniegumi saranžēti no efektīvākā (ar lielāko kopējā koeficienta vērtību) līdz vismazāk efektīvajam (ar mazāko kopējā koeficienta vērtību) projekta iesniegumam. [↑](#footnote-ref-5)
5. Pēc tam, kad FS ir iesniedzis Rādītāju pārskatu un līdz ar to noziņojis par rādītāju sasniegšanu, bet rādītāju sasniegšanas fakts no CFLA puses vēl nav apstiprināts. [↑](#footnote-ref-6)
6. Atbilstoši Ministru kabineta 21.03.2023. noteikumiem “Eiropas Savienības fondu projektu pārbaužu veikšanas kārtība 2021.–2027. gada plānošanas periodā”, Finanšu ministrijas vadlīnijām xxxx, kā arī saskaņā ar vienošanās par projekta īstenošanu paredzēto (sadaļa “Kārtība, kādā tiek veiktas pārbaudes Projekta īstenošanas vietā”). [↑](#footnote-ref-7)
7. Finanšu ministrijas vadlīnijas "Vadlīnijas par finanšu korekciju piemērošanu, ziņošanu par Eiropas Savienības fondu īstenošanā konstatētajām neatbilstībām, neatbilstoši veikto izdevumu ieturēšanu un atgūšanu ES fondu 2021.-2027.gada plānošanas periodā" (vadlīnijas ir izstrādes stadijā) [↑](#footnote-ref-8)
8. Tomēr ēkas un stāvlaukuma piemēra gadījumā vai piemērā, ja ir ēka, ko nodod nomā un publiskais stāvlaukums, kas ir daļa no funkcionālā savienojuma izmaksām, šajos abos piemēros nevar būt situācija, ka apkārt stāvlaukumam izvietotie komersanti pilnībā izpilda projektā nepieciešamās nefinanšu investīcijas un darba algu fonda pieaugumu (100%), bet ēkas izbūve nedod rādītājus nemaz (0%) vai otrādi, jo tas būtu pretrunā MK noteikumu Nr.55 6., 34. un 36.punktam, jo katrai projekta darbībai jāsniedz tiešu ietekmi uz projekta mērķa un rādītāju sasniegšanu. [↑](#footnote-ref-9)